Referat fra styremøtet i region Øst 27/9.

Vi hadde i utgangspunktet tatt opp teamsmøtet for å kunne skrive referat, men det viser seg at det ikke er noe opptak av møtet.

Hovedtemaene for møtet var å bli kjent med det nye styremedlemmet, eventuelle søknader på midler fra egenkapitalen, aktuelle styremedlemmer under 25 år og sosial- og faglig samling før jul (aktuelle datoer, sted og foredragsholdere).

Deltagere: Gunhild B. Størseth, Christina L. Johannssen og Trond Hagen

Frafall: Jørn W. Larsen og Kathrine Hvitstein Hansen.

Vi snakket først litt om dagens situasjon og at det er godt at aktivitetene har startet opp igjen. Christina og Gunhild Hadde vært med på regionmesterskap og Trond skulle på samling i Stavanger. Det kan være tøft å starte opp igjen spesielt på Østlandet der mange klubber ikke har hatt treninger på ett år.

Vi hadde håpet på å bli bedre kjent med Kathrine, men det får vente til neste møte.

Neste sak var å vurdere de innsendte søknadene på egenkapitalmidlene. Søknadene skulle kommet til leder, men det er noe som ikke fungerer der så de er videresendt til henne fra Eva Lio i volleyballforbundet. Alle søknadene ligger i et XL-ark i tillegg er det lagt ved hele søknaden til to av tiltakene. Her er det også lagt ved en søknad som kom inne etter styremøtet. I to av søknadene ble det søkt om sand til utebaner. Ut fra de gjeldene kriteriene så kan det ikke søkes om utstyr. De to andre søknadene kom fra Kolbotn. Siden to av de tre tilstedeværende styremedlemmene spiller i Kolboten kunne disse ikke vurderes. Vi må derfor ta dette opp på neste styremøte. Vi ønsker også å vurdere kriteriene for hva man kan søke om midler til slik at det skal være lettere for klubbene å få midler til gode tiltak som gir mer aktivitet. Vi tror noe materiell og dekking av utgifter til trenere kan bidra til det. Vi ønsker også å aktivt gå ut å oppfordre klubber til å arrangere turneringer (gjerne med overnatting), som både er sosialt og gir mer kamptrening. Dette kan være noe vi tar opp på Kick-off i november.

Rekrutering av styremedlem under 25 år. Gunhild har fått noen forslag fra Anders Sønsteby som hun skal ta kontakt med. Hun har også snakket med en spiller på Askim som Trond skal høre med og takker ja til dette. Han kom også til å prate med deltagere i Stavanger. Vi skulle ønske at tips kom til valgkomiteen i forkant av valget.

Sosial og faglig samling for ledere i region Øst. Siden det ikke er så lenge til Kick-off så avventer vi dette. Vi ser også at det er litt forskjellige behov og ønsker. For det første ønsker vi en liten samling der alle som er i styret og utvalgene møtes for å avklare hva de forskjellige skal gjøre og hvordan vi kan samarbeide. Det andre er et arrangement i forbindelse med årsmøte der alle trenere, klubbledere og lagledere kan få inspirasjon til dette arbeidet. En slik samling kan gjerne være på et hotell der vi dekker noe av overnattingen og spennende foredragsholdere. Det tredje er en sosial samling med aktivitet for alle som er engasjert i volleyball, der vi appellerer mer til yngre deltagere.

Trond Hagen ønsket å opprette en regional gruppe som kan diskutere anlegg og treningsmuligheter. Han fikk mandat til å gjøre det på veiene av styret.

Vi fikk snakket en del om det vi skulle, men møtet ble litt amputert på grunn av frafall slik at vi ikke ble beslutningsdyktige i enkelte av sakene.

Referent: Gunhild B. Størseth